שרית שנער (נולדה ב-9 ביוני 1983) היא כדורגלנית ישראלית, שמשה כקפטן נבחרת ישראל לנערות, מחלוצות כדורגל הנשים בישראל. "מלכת השערים" של ליגת העל בכדורגל נשים (שלוש שנים ברציפות), שיאנית הופעות בנבחרת ישראל בכדורגל נשים ו"שחקנית העונה" בליגת הנשים.
ביוגרפיה.
שנער ילידת קיבוץ גלאון, שם גדלה עד גיל 18. בגיל שבע החלה להתאמן במגוון ענפי ספורט, בהם כדורעף וכדורסל. בגיל 15 החלה להתמקצע בשטח הכדורגל. למדה בבית-הספר היסודי האזורי "שדות" בקיבוץ בית ניר ולאחר מכן בתיכון האזורי "צפית" בקיבוץ כפר מנחם במגמות כימיה וביולוגיה.
בשנת 1998 עם הקמת הליגה לנשים, הצטרפה שנער לקבוצת אס"א תל אביב, בה שיחקה מגיל 15 עד גיל 20. במקביל, החלה לשחק נבחרת ישראל לנערות, בה שמשה כקפטן הנבחרת במשך 3 שנים והיא מלכת השערים שלה.
במסגרת הצבא, שירתה כספורטאית מצטיינת במחוז מרכז של פיקוד העורף. עם שחרורה, נסעה לשחק בליגת המכללות ב-West Texas A&amp;M University, שלוחה של אוניברסיטת טקסס A&amp;M. שם למדה לתואר ראשון בכימיה. בעונת 2007/2008 שיחקה בליגה המקצוענית בגרמניה, הבונדסליגה בקבוצת המבורג Hamburg S.V. בשנת 2008 עברה לשחק בקבוצת Sonderjske בדנמרק וב-2009 חזרה לארץ לקבוצת האם שלה אס"א תל אביב בה היא משחקת עד היום. בשנת 2010 החלה ללמוד לתואר שני במנהל עסקים באוניברסיטת בן-גוריון במסלול מצטיינים שאותו סיימה בהצטיינות יתרה.
כיום מתגוררת שנער בכפר נטר, בת זקונים לאדי ומטי ולה שלושה אחים.
קריירה מקצועית.
בחזרתה ארצה עבדה שנער במכון וינגייט 3 שנים בתור עוזרת למנהל בית הספר למאמנים.
בשנת 2013 ניהלה את המכבייה לנוער, בהמשך ניהלה את אליפות אירופה בהרמת משקולות, ניהלה את אגף תחבורה באליפות אירופה לנבחרות צעירות בכדורגל U21 והייתה שותפה לגביע הפדרציה בטניס.
משמשת כשגרירת אתנה, ומאז אפריל 2014, מכהנת כמנכ"לית איגוד ההתעמלות בישראל; תחילה תחת יו"ר איגוד ההתעמלות הקודם, אופיר פינס-פז, וכיום תחת היו"ר הנוכחית, כנרת צדף.
אלכסנדרוס (פירושונים)
אלכסנדרוס (Αλέξανδρος) הוא שם שמקורו ביוונית.
אלכסנדרוס (מיתולוגיה)
פטולומיוס אלכסנדרוס
Sky Shield
Sky Shield הוא שמה של מערכת מתקדמת לחסימת מכ"ם המותקנת על מטוסי קרב, מתוצרת "רפא"ל".
למערכת תמיכה בפוד (pod) למטוס קרב אשר מבצע התערבות אלקטרונית בקשר עם מכ"מי אויב בזירה עוינת המספקת אמצעי נגד להגנה מפני איומים. המערכת יכולה ליצור מסדרון פעולה בטוח עבור מספר מטוסים.
הפוד מכסה ספקטרום מ-D Band עד KU Band, כולל אינטרפרומטר דיגיטלי לזיהוי אות, מערכת "ESAT" בשיטת DRFM (Digital Radio Frequency Memory).
המערכת נמכרה לחיל האוויר הברזילאי בשנת 2006 עבור מטוסי ה-AMX ולשימושים אחרים.
אלכסנדרו
ויליאם סטנלי
פוטנטיות
בפרמקולוגיה, פוטנטיות (באנגלית: Potency) היא מדד של כמות התרופה הנדרשת כדי לייצר אפקט של עוצמה נתונה. לדוגמה, תרופה בעלת פוטנטיות גבוהה (למשל, פנטניל, אלפראזולאם, הלופרידול) מעוררת תגובה נתונה בריכוזים נמוכים, בעוד שתרופה בעלת פוטנטיות נמוכה (למשל: קודאין, דיאזפאם, כלורפרומאזין) תעורר תגובה זהה רק במתן ריכוז גבוה יותר.
הפוטנטיות היא פועל יוצא של הזיקה והיעילות של התרופה. הזיקה היא יכולת התרופה להיקשר לרצפטור. היעילות היא רמת התגובה שנגרמת מקישור התרופה לרצפטור. התגובה שווה לאפקט, ותלויה הן בתרופה הנקשרת והן ברצפטור הנקשר, שמייצרים יחד את התגובה לתרופה. האגוניסט, הליגנד, התרופה או ההורמון נקשרים לרצפטור וגורמים לתרופה.
פוטנטיות גבוהה יותר לא בהכרח משמעה כי יש לתרופה תופעות לוואי קשות יותר, אך בהכרח שהן יותר בעלי סיכוי ״טוב״ לגרום להרעלה מאשר אלו בעלות הפטנטיות הנמוכה יותר: תרופות בעלות פוטנטיות גבוהה עלולות להיות רעילות מאוד (לדוגמה, תרופות לסרטן), לכן נדרשת זהירות רבה בפיתוח תרופות מסוג זה.
ניתן לסווג תרופות על פי הפוטנטיות שלהן, על ידי שימוש בסיווגים שונים. השיטה הנפוצה ביותר היא שיטת ארבע הקטגוריות של SafeBridge. עם זאת, יש שיטות סיווג רבות אחרות, בהן Merck system, Roche system, ו-Affygility system.
מינימום ריכוז אלוואולרי
אס&quot;א תל אביב (כדורגל נשים)
מועדון כדורגל נשים אס"א תל אביב היא קבוצת כדורגל נשים של מועדון הספורט אס"א (איגוד ספורט אקדמי) תל אביב והיא משחקת בליגת העל בכדורגל נשים. מאז פתיחת הליגה ב-1998 זכתה הקבוצה בשמונה אליפויות (המספר הרב ביותר בליגה) ובחמישה גביעים.
הקבוצה שיחקה במוקדמות גביע אופ"א לנשים שמונה פעמים. בעונת 2011/2012 הגיעה להישג הגדול שלה במפעל כשעברה את שלב המוקדמות והעפילה לשלב הפלייאוף של הטורניר, אך הפסידה לקבוצת "טורס קלסיו" האיטלקית. בעונת 2013/2014 היא הוגרלה בשלב המוקדמות לבית 8, אך לא העפילה לאחר ניצחון אחד ושני הפסדים.
בעבר שיחקו בין השאר השחקניות תמרה קוצ'ן, מורן לביא, עדי שטיין, שרית שנער וסילבי ז'אן.
המועדון כולל גם קבוצת בוגרות נוספת, אס"א תל אביב ב', המשחקת בליגה הארצית וכן קבוצות נערות לארבע קבוצות גיל. מנהלת הקבוצה היא רותי אלעג'מי ומנהלת מחלקת הנערות היא נעמי שבי
Athlete's Foot
חוק הלאום
וילמומבל
וילמומבל (בצרפתית Villemomble) היא קומונה בעלת 28,000 תושבים, בפרווריה המזרחיים של פריז, השוכנת במרחק של 12.1 קילומטר ממרכז פריז.
הקומונה שייכת לקנטון וילמומבל ברובע רנסי במחוז סן-סן-דניס, בחבל איל-דה-פראנס.
תחבורה.
בווילמומבל ישנה תחנה של הרכבת הפרברית הצרפתית RER בקו E.
ערים תאומות.
וילמומבל מספר ערים תאומות, והן:
באייה
באייה (בצרפתית: Bayeux) היא עיר וקומונה במחוז קלבדוס שבנורמנדי, צרפת. העיר נמצאת 7 ק"מ מחוף תעלת למאנש, ו-30 ק"מ צפונית-מערבית מקן, על הדרך המובילה בין פריז-קן-שרבור. בעיר מתגוררים (נכון ל-2011) 13,511 תושבים.
במוזיאון מיוחד (Musée de la Tapisserie de Bayeux), מוצג שטיח מפורסם הקרוי על שם העיר מהמאה ה-11, מתעד את האירועים שהובילו לקרב הייסטינגס שבעקבותיו כבשו הנורמנים את אנגליה מידי הסקסונים. שטיח באייה נחשב לאחת מיצירות האמנות הגדולות של ימי הביניים. השטיח היה מוצג קודם בקתדרלת באייה.
לאורך העיר זורם הנהר אור שזרימתו נוצלה להקמת טחנות מים לצרכים שונים. שתיים מהן עדיין פועלות.
היסטוריה.
העת העתיקה.
בעת האימפריה הרומית נודעה העיר בשם "אוגוסטודורום" (Augustodurum, כלומר: שער אוגוסטוס קיסר). מאוחר יותר קיבלה העיר את שמה משם שבט קלטי שהתגורר במקום, ה-Baiocasses ("בעלי הצמות הבלונדיניות"). העיר מוזכרת גם בכתבי תלמי, בשם "Noemagus Biducassium" (השוק החדש של ה-Baiocasses).
ימי הביניים.
העיר נהרסה כמעט כליל במהלך פשיטות הויקינגים בשנת 890, אך נבנתה בשנית במאה ה-10. העיר שגשגה תחת שלטון הבישוף אודו מבאייה, אחיו למחצה של ויליאם הראשון, מלך אנגליה. אולם קרנה ירדה ב-1050 כאשר העיר קן הפכה לעיר השלטון של ויליאם. במהלך מלחמת הנרי הראשון, מלך אנגליה באחיו רוברט השני, דוכס נורמנדיה, בשנת 1106, שרף הנרי את העיר כדי שתשמש אזהרה לשאר הדוכסות. ב-14 באפריל 1450, במהלך מלחמת מאה השנים נכבשה העיר בידי שארל השביעי, מלך צרפת, אך תושבי העיר לא נפגעו.
העת החדשה.
במהלך מלחמת העולם השנייה העיר הייתה הראשונה מבין ערי צרפת ששוחררו בידי כוחות בעלות הברית במהלך הפלישה לנורמנדי. הגנרל שארל דה גול נשא בעיר נאום מפורסם, הקרוי על שם העיר, בו ביקש את אמון ההמונים להקמת ממשלה צרפתית עצמאית בסיוע ארצות הברית. שנתיים מאוחר יותר, ב-16 ביוני 1946, נשא דה-גול נאום נוסף בו שירטט את דמותה של ממשלת צרפת על-פי חזונו. קווים אלו באו לידי ביטוי בחוקת הרפובליקה הצרפתית החמישית.
ערים תאומות.
לעיר ברית ערים תאומות עם מספר ערים ברחבי העולם:
יחיאל דורפמן
אידיאל (אלגברת לי)
באלגברה מופשטת, אידיאל של אלגברת לי הוא תת-מרחב וקטורי שלה הסגור לפעולה. האידיאלים של אלגברת לי מקבילים לתת חבורות בתורת החבורות ולאידיאלים של חוגים, ומהווים מינוח בסיסי וחשוב בתורת המבנה של אלגברות לי.
הגדרה פורמלית.
תהי formula_1 אלגברת לי מעל שדה formula_2. תת-מרחב וקטורי formula_3 של formula_1 נקרא אידיאל אם מתקיים formula_5, או בשקילות
formula_6. אם formula_3 אידיאל של formula_1, מסמנים formula_9.
אלגברת לי נקראת פשוטה אם אין לה אידיאלים לא טריוויאליים.
אלגברת המנה.
באותו האופן בו בונים ממרחב מנה של מרחב וקטורי, או חוג מנה, אפשר לבנות גם אלגברת מנה של אלגברת לי באידיאל נתון שלה.
פורמלית, המרחב מסומן על ידי formula_15; כקבוצה הוא שווה למרחב המנה (כמרחב וקטורי), והוא הופך להיות אלגברת לי עם הפעולה formula_16, שמוגדרת היטב.
לאחר הגדרה זו, אפשר להגדיר הומומורפיזם אלגברות לי (כך שישמור את הפעולה), ולהוכיח את משפטי האיזומורפיזם, בצורה אנלוגית לחלוטין לזו מתורת החוגים.
בוריס אפרוסי
בוריס אפרוסי (ברוסית: Борис Самойлович Эфрусси; 9 במאי 1901 – 2 במאי 1979) היה גנטיקאי יהודי צרפתי-רוסי, פרופסור לגנטיקה באוניברסיטת פריז.
קורות חיים.
נולד ברוסיה למשפחת אפרוסי, שהייתה משפחה יהודית ידועה. אביו, שמואל אוסיפוביץ' אפרוסי, היה מהנדס כימיה; סבו, יוסף אפרוסי, ייסד את השושלת הבנקאית המשפחתית בקישינב. בנובמבר 1966 פרסם בוריס שני מאמרים שהיוו שלב מפתח לעשור של מחקר במעבדתו. המחקר סייע בשינוי מהיסוד של הבנת הגנטיקה של היונקים, ובפרט של בני האדם.